Neo Nomad Visa шетелдіктерге қандай мүмкіндік береді
DATE: 11:26, 20 Қараша 2024 | GMT +5
TITLE: Neo Nomad Visa шетелдіктерге қандай мүмкіндік береді
URL: https://kaz.inform.kz/news/neo-nomad-visa-sheteldkterge-kanday-mumkndk-bered-4e951d/
META: DATE: 11:26, 20 Қараша 2024 | GMT +5
TOTAL WORDS: 165
AUTHOR(S):
TEXT: Қазақстанда саяхаттап жүріп, жұмысын жалғастырғысы келетін шетелдіктер Neo Nomad Visa-ға өтініш бере алады. Ол үшін жақын маңда орналасқан Қазақстан Республикасының шетелдегі мекемесіне бірнеше құжатты ұсыну қажет:. Кейінгі 6 айдағы банк шотынан үзінді көшірме, ай сайынғы табысы 3 000 АҚШ долларынан жоғары екенін растайтын құжат. Азаматтығы бар елдің уәкілетті органы берген салық декларациясы. Азаматтығы немесе тұрақты мекенжайы бар елдің органы берген сотталмағаны туралы анықтама. Визаның қолданылу мерзіміне дейін жарамды медициналық сақтандыру. Қазақстандағы туристік компаниялардан шақыру. Neo Nomad Visa-ны рәсімдеу 5 жұмыс күнінен аспайды. Виза бір жылға дейінгі мерзімге беріледі және оны ұзарту қарастырылған. Негізгі өтініш берушінің отбасы мүшелері де виза ала алады. Neo Nomad Visa арқылы Қазақстанда жұмыс істеу мүмкіндігі қарастырылмағанын атап өткен жөн. Қазақстан Республикасы Салық кодексінің 216-бабына сәйкес Neo Nomad Visa иесінің Қазақстанда салық төлеу бойынша міндеттемелері жоқ, өйткені оның табыс көзі елден тыс жерде орналасқан. Бұған дейін Қазақстанда заманауи көшпенділерге арналған жаңа Neo Nomad визасы енгізілгені туралы және оның заманауи көшпенділерге – саяхаттап, қашықтан жұмыс істейтін шетелдік туристерге арналғаны туралы толық хабарлаған болатынбыз
